 “கோட்டை மதில்மேல் இருந்த ஆயுதங்களெல்லாம் என்னவாயின?”  “கருத்தா இல்லையானால் கருவிகள் என்னசெய்யும்?”  “காவல் இல்லையோ! அங்கு இருந்த சேவகர் யார்?” குடிலன் கூறினான்: “ எட்டாயிரம் போர்வீரரைக் கோட்டையில் காவல் வைத்தோம்; நாராயணரைத் தலைவர் ஆக்கினோம். ஆனால், நாராயணர்..., அவரைத்தான் போர்க்களத்தில் பார்த்தோமே!” அரசன், “ஆமாம்! போர்க்களத்திலே பார்த்தோம்! காவலை விட்டுவிட்டா வந்தான்?” குடிலன், “அவரை விட நமக்கு உண்மையான காப்பாளர் யார்? வேலியே பயிரை மேய்கிறது என்றால், தெய்வந்தான் காப்பாற்ற வேண்டும்.” அரசன்: “துரோகம், துரோகம்!” குடிலன்: “துரோகம் அல்ல அரசே! அடியேன் மேலுள்ள விரோதம்! அரசருக்கு அவர் துரோகம் செய்யவில்லை.”